**SHULE YA UPILI YA GATITU**

**KAZI YA LIKIZO YA DECEMBER**

**KIDATO CHA TATU =2071**

**SEHEMU YA B: RIWAYA:**

**KIDAGAA KIMEMWOZEA – KEN WALIBORA**

***Jibu swali la 2 au 3***

1. Ujenzi wa jamii mpya ni wajibu wa vijana. Thibitisha ukweli wa kauli hii ukirejelea riwaya ya Kidagaa Kimemwozea. (alama 20)
2. “Lowela tunapendana mno na ni msiri wangu wala hakuogopa kuniambia yaliyojiri.
	* 1. Eleza muktadha wa dondoo hili. (alama 4)
		2. Fafanua ‘yaliyojiri’ kwa mujibu wa msemaji. (alama 8)
		3. Lowela ni kielelezo kibaya cha msichana wa kisasa.

 Thibitisha. (alama 8)

1. **Soma shairi hili kasha ujibu maswali yanayofuata:**

Jukwani naingia, huku hapa pasokota,

Kwa uchungu ninalia, hii tumbo nitaikata,

Msiba mejiletea, nimekila kiso takata,

We tumbo nitakupani, uwe umetosheka?

Wazee hata vijana,wote umewasubua,

Huruma nao hauna, heshima kawakosea,

Ukambani na Sagana, hata mbwa wararua,

We tumbo nitakupani, uwe umetosheka?

Wahasibu ofisini,kibwebwe mejifunga,

Miaka mingi vitabuni, ili wasikose unga,

Nadhari wanadhamini, hesabu wanazirenga,

We tumbo nitakupani, uwe umetosheka?

Wapenzi wa kiholela, pia wanakuogopa,

Baada yao kulala, wana wao wanatupa,

Wakihitaji chakula, wanachokora mapipa,

We tumbo nitakupani, uwe umetosheka?

Wafugaji hata nao, kama dawa wakwamini,

Hawajali jiranio, wamesusia amani,

Wanaiba ng'ombe wao, na kuzua kisirani,

We tumbo nitakupani, uwe umetosheka?

Nayo mizozo ya maji, kaonekana kwa mara,

Hiyo nayo ni dibaji, sababu sio harara,

Njaa wahepe wenyeji, huo ndio mkarara,

We tumbo nitakupani, uwe umetosheka?

Ningeweza kukuuza, ingekuwa siku njema,

Tena kwa bei ya meza, sokoni nimesimama,

Wala tena singewaza, kuhusu wali na sima,

We tumbo nitakupani, uwe umetosheka?

Hatima umefikika, naenda zangu nikale,

Mate yanidondoka, kwa mnukio wa wale,

Naomba kwenda kukaa, wala sio nikalale,

We tumbo nitakupani, uwe umetosheka?

## Maswali

1. Lipe anwani mwafaka shairi hili. (alama 2)
2. Shairi hili ni la aina gani? Toa sababu. (alama 2)
3. Huku ukitolea mifano mwafaka, taja arudhi zilizotumiwa katika ubeti wa tatu. (alama 4)
4. Andika ubeti wa nne kwa lugha nathari. (alama 4)
5. Thibitisha kuwepo kwa idhini ya ushairi. (alama 2)
6. Taja madhila anayoelezea mtunzi wa shairi hili yaletwayo na tumbo(ala. 4)
7. Elezea maana ya maneno yafuatayo. (alama 2)

(a) Dibaji

(b) Harara

*Soma shairi lifuatalo kisha ujibu maswali yafuatayo.*

Msambe naja kuteta, nina wema wa kalima,

Moto wanikatakata, maini yangu yachoma,

Ili nipate takata, ukweli wote ‘tasema,

Anayekataa pema, pabaya panamuita.

Muacha pema hujuta, aendapo si salama,

Bahati ni kama nyota, humemeta na kuzima,

Sikimbilie mafuta, ukatae kula sima,

Anayekataa pema, pabaya panamuita.

Haraka zina matata, angaza mbele na nyuma,

Tenda mambo kwa kusita, usije ukalalama,

Keti pako ukipata, kwa muradi wa uzima,

Anayekataa pema, pabaya panamuita.

Pema si penye mafuta, au pa wali na nyama,

Pema watu hutafuta, utulivu na hekima,

Si hoja penye ukata, pa watu hali ya nyuma,

Anayekataa pema, pabaya panamuita.

Mahali pema ambata, kwa vitendo na huduma,

Sikae penye matata, palipojaa hasama,

Lau kama pamemeta, hapafai kwa daima,

Anayekataa pema, pabaya panamuita.

*Maswali*

(a) Lipe anwani mwafaka shairi hili.(alama 1)

(b) Bainisha bahari mbili za shairi hili.(alama 2)

(c) Eleza muundo wa shairi hili.(alama 4)

(d) Fafanua dhamira ya mshairi.(alama 1)

(e) Andika ubeti wa tatu kwa lugha ya nathari.(alama 4)

(f) Onyesha jinsi mshairi alivyoutumia uhuru wake.(alama 3)

(g) Kwa kutoa mifano, bainisha tamathali mbili za usemi zilizotumika katika shairi hili.(alama 2)

(h) Eleza maana ya msamiati ufuatao.(alama 3)

(i) Kalima

(ii) Mafuta

(iii) Ukata

**5.FASIHI SIMULIZI**.

* + 1. (i) Eleza maana ya misimu. (alama 2)

 (ii) Eleza dhima ya misimu. (alama 4)

* + 1. Taja aina **nne** za ngomezi za kisasa. (alama 4)
		2. Eleza sifa **nne** za maapizo. (alama 4)
		3. Eleza kikwazo **vitatu** vinavyokumba Fasihi simulizi. (alama 6)

 6.(a) Maigizo ni nini? (alama 2)

 (b) Fafanua sifa zozote **tano** za maigizo. (alama 10)

 (c) Eleza dhima ya michezo ya watoto. (alama 8)

**KIGOGO**

7) "Majoka ni mfano halisi wa viongozi katika mataifa mengi ya Afrika." Thibitisha kauli hii. (al20)

8)Jadili ufaafu wa anwani "kigogo" katika tamthilia ya kigogo. (al 20)